קניון לב אשדוד

קניון לב אשדוד היה קניון ברובע ה' באשדוד, שהוקם ב-1993 ונסגר ב-2023 לאחר שהיה בהליכי סגירה מ-2015. הקניון, שהיה הראשון שהוקם בעיר, נבנה בתכנונו של האדריכל אמנון רכטר.
קניון לב אשדוד בימי פעילות, 2016
כשהיה פעיל, נכחו בו כ-100 חנויות על פני שטח מסחר של 13 אלף מ"ר. לאורך פעילותו פעלו סניפים מרשתות רבות, ביניהן מקדונלד'ס, מגה, BUG, המשביר לצרכן, בורגר קינג, ארומה אספרסו בר, סטימצקי, קרביץ, קפולסקי, דלי קרים. כמו כן, פעל בו התיאטרון העירוני "ברמוזה".

== היסטוריה ==
קניון לב אשדוד הוקם ב-1993 על ידי איתן פרוטיץ. באותה השנה נכנסה קבוצת יעסור כשותפה בחברת "לב אשדוד" שהוקמה לשם כך, ומתחילת השותפות נכנסו לסכסוכים משפטיים רבים. ב-2005, כל הזכויות בחברה עברו לחזקתה של יעסור.

הקניון נרכש ב-2014 על ידי קבוצת האחים עופר, שהשקיעה כ-2.5 מיליון ש"ח בשיפוצו ובהכנסת חנויות נוספות תחתיו.

עם הקמת מרכז הקניות "BIG Fashion" בכניסה הדרומית לאשדוד ב-2015, הקניון הידרדר מבחינה כלכלית. בעניין זה אמר ב-2016 אבי לוי, מנכ"ל קבוצת מליסרון, בעלי "קניוני עופר" למקומון "אשדוד אונליין", כי וכי . לאחר שנראה שההשקעה בקניון לא נשאה פרי, באותה השנה בוועידת הקניונים באילת, האשים את פתיחת סניף ה-BIG בעיר באי-הצלחת הקניון והודיע כי מליסרון פנתה לעירייה בבקשה לשנות את ייעוד הקרקע.

בנובמבר 2017 החליט מנהל הקניון החדש שמינתה מליסרון – מנחם מעודי, לנסות לשפר את מעמד הקניון והוא הוסב לקניון עודפים. המהלך, שכלל מיתוג מחדש לשם "עופר לב העודפים אשדוד" ופתיחת מתחם ירידים מתחלפים בשטח 500 מ"ר והגדלת החנויות לשטח של 100 ועד 150 מ"ר, השקיעה קניוני עופר כ-1.5 מיליון ש"ח. הגדלת החנויות, שגודלן המקורי עמד על 30 עד 40 מ"ר התאפשר עקב עזיבת בעלי החנויות אל קניון הסיטי (התחנה המרכזית), קניון "סי מול" ולסטאר סנטר.

ב-2019 התפרסם כי מליסרון מתכננת להרוס את הקניון כדי לבנות במקומו שכונת מגורים בת 4 מגדלים בני 26 קומות שבתחתיתם תוקם שדרת חנויות, בשטח 12,000 מ"ר.
זכוכית סדוקה בשטח השער הראשי של הקניון, כתוצאה מפגיעת הרקטה של חמאס ברחוב משה אבן עזרא – באירוע נפצעו 5 אנשים
בספטמבר 2020 במהלך טקס החתימה על הסכמי אברהם, נורו רקטות על ידי חמאס לעבר אשדוד ואשקלון בניסיון לפגוע בתהליך השלום. אחת מהן פגעה ברחוב משה אבן עזרא בסמוך לכניסה הראשית לקניון ופצעה 5 אנשים משברי זכוכית, ביניהם אחד במצב בינוני-קשה, וגרמה נזק לחנויות במרכזון הרובעי "סנטר פארק" הסמוך.

== סגירתו ==
הריסות בפנים-הקניון, יוני 2024
ביוני 2020 קבוצות הנדל"ן "צרפתי שמעון" ו"יחד הבונים אשדוד" רכשו את הקניון מקבוצת מליסרון בעבור 230 מיליון ש"ח. במהלך אותה השנה הוכרז כי סגירת הקניון תתרחש במהלך חודש יולי באותה השנה. סגירתו נדחתה לנובמבר 2020, אך נדחתה בשנית. בספטמבר 2022 הוועדה המחוזית אישרה את פינוי הקניון ואת הבנייה בשטחו. ביולי 2023 הקניון הכריז על סגירתו, ובפועל רק הסופרמרקט "שוק העיר" נותר פתוח כדי לתת מענה לתושבי הרובע – שהרי זהו המרכז המסחרי היחיד ברובע.

לאחר הריסת הקניון, מתוכננת בניית שכונת מגורים מעורבת שימושים בת 4 מגדלים, פארק, דיור מוגן, בית ספר ומתנ"ס. המתחם החדש שייבנה במקום הקניון, תוכנן על ידי האדריכלית קיקה ברא"ז.

=== הגרפיטי ההמוני על חזית הקניון ===

במרץ 2024, חזית הקניון נצבעה בציוריהם של אמני גרפיטי מאשדוד ומהסביבה – ביניהם דודי שובל ("ONE LOVE"), רומן קוז'וקין, "AVIEL", "PIT", "The MisSk", " PAPATAR" ו-"YONAS".<gallery widths="250" heights="150" perrow="3" mode="packed">
קובץ:גרפיטי בקניון לב אשדוד, 29 במרץ 2024 14.jpg|גרפיטי קליגרפי
קובץ:גרפיטי בקניון לב אשדוד, 29 במרץ 2024 02.jpg|גרפיטי קליגרפי
קובץ:גרפיטי בקניון לב אשדוד, 29 במרץ 2024 15.jpg|הכניסה הראשית לקניון
קובץ:גרפיטי בקניון לב אשדוד, 29 במרץ 2024 17.jpg
קובץ:גרפיטי בקניון לב אשדוד, 29 במרץ 2024 16.jpg|דודי שובל חותם בכינויו ("ONE LOVE")
קובץ:גרפיטי בקניון לב אשדוד, 29 במרץ 2024 07.jpg
קובץ:גרפיטי בקניון לב אשדוד, 29 במרץ 2024 19.jpg
קובץ:גרפיטי בקניון לב אשדוד, 29 במרץ 2024 20.jpg
קובץ:גרפיטי בקניון לב אשדוד, 29 במרץ 2024 05.jpg
</gallery>

== קישורים חיצוניים ==

* 

=== תצלומים ===
* קניון לב אשדוד ב
* 
* 
* 
* 
* 
* 
* 
* 
* 

=== כתבות ===
* 
* 
* 
* 
* 
* 
עניינים משפטיים
* 
* 
* 
* 

== הערות שוליים ==

קטגוריה:אשדוד: מבנים
קטגוריה:ישראל: מרכזי קניות
קטגוריה:מליסרון
קטגוריה:אשדוד: כלכלה